CELEX: C2005/229/54
Language: el
Date: 2005-09-17 00:00:00
Title: Υπόθεση T-232/05: Προσφυγή του Trevor Hutchings κατά της Επιτροπής των Ευρωπαϊκών Κοινοτήτων που ασκήθηκε στις 15 Ιουνίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/24
            
         Προσφυγή του Trevor Hutchings κατά της Επιτροπής των Ευρωπαϊκών Κοινοτήτων που ασκήθηκε στις 15 Ιουνίου 2005
   (Υπόθεση T-232/05)
   (2005/C 229/54)
   Γλώσσα διαδικασίας: η γαλλική
   Ο Trevor Hutchings, κάτοικος Βρυξελλών, εκπροσωπούμενος από τους δικηγόρους Sébastien Orlandi, Xavier Martin Membiela, Albert Coolen και Etienne Marchal, με τόπο επιδόσεων στο Λουξεμβούργο, άσκησε στις 15 Ιουνίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής να τον κατατάξει στο βαθμό B*4, κλιμάκιο 1·
            
         
               2.
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων αμφισβητεί την απόφαση της Επιτροπής να τον προσλάβει στον βαθμό B*4 αντί του βαθμού B3 (B*7), όπως είχε αναγραφεί στην πρώτη προσφορά εργασίας που είχε γίνει από την Επιτροπή. Προβάλλει παραβίαση της αρχής pacta sunt servanda, καθόσον η Επιτροπή τροποποίησε μονομερώς ένα ουσιώδες στοιχείο της συμβάσεώς του προσλήψεως.
   Ο προσφεύγων προβάλλει επίσης ότι παραβιάστηκαν οι αρχές της ίσης μεταχειρίσεως, της απαγορεύσεως των δυσμενών διακρίσεων και της δικαιολογημένης εμπιστοσύνης και ότι δεν τηρήθηκε η πρόσκληση υποβολής υποψηφιοτήτων.